**Grunnlagsdokument – PRIME-arbeid**

For kontrakten [\*\*\*] mellom [\*\*\*] og [\*\*\*] er det etter avtale mellom partene etablert et PRIME-råd. Etter diskusjoner mellom PRIME-medlemmene og partene er dette dokumentet utarbeidet som grunnlag for arbeidet i PRIME-rådet.

**1. Formålet med etableringen av PRIME-råd**

Formålet med PRIME-rådet er å etablere et forum hvor partene sammen med PRIME-medlemmene skal kunne diskutere og behandle utfordringer, bekymringer og uenigheter som dukker opp i prosjektet.

Gjennom arbeidet i PRIME-rådet skal man søke å unngå at konflikter oppstår mellom partene, løse konflikter som har oppstått og utfordringer som partene møter, samt mer generelt bidra til samarbeidet mellom partene.

**2. Grunnleggende prinsipper for arbeidet i PRIME-rådet**

Arbeidet i PRIME skal være basert på tillitt, respekt og samarbeid med det formål å bidra til partenes samhandling i prosjektet.

For å understøtte dette er blant annet følgende inntatt i avtalen mellom partene og PRIME-medlemmene:

#  «Partene påtar seg overfor hverandre følgende forpliktelser i tilknytning til PRIMEs arbeid:

1. Ingen av Partene kan i tvist for andre fora enn PRIME påberope seg innrømmelser eller vurderinger gitt av den annen av Partene under prosesser for PRIME.
2. Ingen av partene kan i tvist for andre fora enn PRIME påberope seg PRIME-medlemmet som vitne.»

**3. Møtestruktur**

Det skal avholdes jevnlige PRIME-møter i prosjektet, regulært 3-4 ganger pr. år, etter avtale mellom partene og PRIME-medlemmene.

Dersom det dukker opp behov for ytterligere møter, kan dette avholdes etter avtale mellom partene og PRIME-medlemmene. Partene og PRIME-medlemmene bør etterstrebe å utvise stor fleksibilitet for å imøtekomme slike behov.

**4. Bruk av «fokusliste»**

Som forberedelse før hvert PRIME-møte skal partene sammen utarbeide en «fokusliste» med temaer som ønskes belyst på PRIME-møtet.

I hovedstruktur bør det i «fokuslisten» skilles mellom:

1. Orienteringspunkter
2. Behandlingspunkter
3. Oppdateringspunkter

Ad a):

Orienteringspunkter vil typisk være utfordringer partene arbeider med, men som ennå ikke er modne for behandling i PRIME-rådet, eller forhold som partene ser kan bli utfordringer på et senere tidspunkt. I PRIME-rådet vil man da gjerne diskutere disse punktene på et overordnet plan, typisk slik at PRIME søker å bidra til partenes behandling av orienteringspunktet fremover.

Ad b):

Behandlingspunktene vil typisk være tvistepunkter mellom partene som man foreløpig ikke har løst seg imellom. Behandlingen vil typisk bestå i diskusjon av saken mellom partene og PRIME-medlemmene, og fordrer normalt at partene har gitt PRIME-medlemmene – og hverandre – tilgang til relevant dokumentasjon i forkant av PRIME-møtet. Dette inkluderer også presentasjoner av argumentasjonen fra hver av partene.

Behandlingen – og hva den munner ut i – må tilpasses behandlingspunktets innhold og karakter.

Ad c):

Oppdateringspunktene vil typisk bestå i statusoppdatering vedrørende forhold som tidligere er blitt behandlet på PRIME-møtene, enten som orienteringspunkter eller behandlingspunkter.

**5. Ulike arbeidsformer**

I PRIME-arbeidet er det svært viktig at arbeidsformen tilpasses de punktene som skal behandles.

I denne sammenheng er det grunnleggende viktig at partene er de som «eier» problemstillingene og derfor i størst mulig grad også skal ha eierskap både til prosessen og løsningene, etter bistand fra PRIME-rådet.

Arbeidsmetodikken vil derfor variere, men vil typisk kunne innebære alt fra åpne diskusjoner til mekling og mer konkrete råd fra PRIME-rådet.

Sted: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

For [\*\*\*] For [\*\*\*]